Id-Deċiżjoni tal-Kummissjoni
tal-15 ta' Ġunju 1979 li tistabblixxi regoli dettaljati għall-implementazzjoni tad-Deċiżjoni tal-Kunsill Nru 77/706/KEE
(79/639/KEE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Deċiżjoni tal-Kunsill 77/706/KEE tas-7 ta’ Novembru 1977 dwar l-iffissar ta’ mira tal-Komunità għal tnaqqis fil-konsum ta’ sorsi primarji ta’ enerġija fil-każ ta’ diffikultajiet filprovvista ta’ żejt mhux maħdum u prodotti petroliferi [1] u partikolarment l-Artikolu 5 tiegħu;
Wara li kkonsulta ‘l-Istati Membri skond l-Artikolu 5 talimsemmija Deċiżjoni,
Billi l-Kunsill adotta r-Regolament (KEE) Nru 1729/76 tal-21 ta' Ġunju 1976 dwar il-komunika ta'l-informazzjoni dwar l-istat tal-provvisti ta' enerġija tal-Komunità [2];
Billi l-Kunsill adotta r-Regolament (KEE) Nru 1729/76 tal-21 ta’ Ġunju 1976 dwar il-komunika ta’l-informazzjoni dwar l-istat talprovvisti ta’ enerġija tal-Komunità [3];
Billi l-Artikolu 1(1) tad-Deċiżjoni Nru 77/706/KEE jipprovdi illi fejn iqumu diffikultajiet fil-provvista ta’ żejt mhux maħdum u prodotti petroliferi fi Stat Membru wieħed jew aktar, il-Kummissjoni waqt li taġixxi fuq talba tal-Istati Membri jew minn jeddha, wara li tikkonsulta l-grupp imsemmi fid-Direttiva 73/738/KEE, tista’ tistabbilixxi mira għat-tnaqqis tal-konsum talprodotti petroliferi fil-Komunità ġeneralment sa 10 % millkonsum normali;
Billi l-Artikolu 1(2) tad-Deċiżjoni Nru 77/706/KEE jipprovdi illi, biex tiġi mħarsa l-unitá tas-suq u biex jiġi żgurat illi l-konsumaturi ta’l-enerġija fil-Komunità ibagħtu sehemhom imparzjali fiddiffikultajiet li jqumu mill-kriżi, il-Kummissjoni għandha, fl-għeluq ta’ xahrejn wara li jiġi applikat l-Artikolu 1(1), tipproponi lill-Kunsill mira oħra biex jitnaqqas il-konsum sa 10 % millkonsum normali u differenzjat skond l-Istat Membru, u wara dan il-kwantitajiet imġemmgħin għandhom jitqassmu bejn l-Istati Membri;
Billi l-Artikolu 1(2) tad-Deċiżjoni 77/706/KEE jipprovdi illi fil-każ ta’ perijodu ta’ nuqqas ikbar il-Kummissjoni tista’ tipproponi lill- Kunsill li l-mira biex jitnaqqas il-konsum teċċedi l-10 % u testendi għal forma oħra ta’ enerġija;
Billi t-tqassim bejn l-Istati Membri tal-kwantitajiet imġemmgħin wara l-applikazzjoni tal-Artikolu 1(3) tad-Deċizjoni Nru 7/706/KEE tista’ timplika spejjeż ulterjuri, li l-evalwazzjoni u l-ħlas tagħhom huma kompetenza tal-partjiet involuti; billi, madankollu, il-Kummissjoni għandha tkun kapaċi fuq talba ta’ Stat Membru li tagħmel rakkomandazzjonijiet u tagħti opinjonijiet lill-Istati Membri konċernati biex ikun jista’ jintlaħaq ftehim bejn l-Istati Membri dwar spejjeż ulterjuri;
Billi, sabiex twettaq dan il-Kummissjoni għandu ikollha l-għarfien preċiż tas-sitwazzjoni tal-enerġija fl-Istati Membri, il-provvisti tagħhom ta’ prodotti petroliferi u tal-żejt mhux maħdum, il-possibilitajiet ta’ sostituzzjoni bejn il-forom varji tal-enerġija, u miżuri nazzjonali li ttieħdu biex jitnaqqas il-konsum tal-enerġija fl-Istati Membri; billi l-Istati Membri għandhom għalhekk jipprovdu l-informazzjoni meħtieġa lill-Kummissjoni,
ADOTTAT DIN ID-DEĊIŻJONI:
Artikolu 1
1. Għall-għanijiet ta' din id-Deċiżjoni id-definizzjonijiet li jinsabu fl-Artikolu 1(a), (b), (c) u (d) rispettivament tad-Deċizjoni Tal-Kummissjoni 78/890/KEE għandhom jgħoddu għal:
(a) "konsum normali ta’ żejt mhux maħdum u prodotti petroliferi",
(b) "perijodu bażi",
(ċ) "nuqqas ta' provvisti" u
(d) "provvista normali"
2. Għall-iskopijiet ta' din id-Deċiżjoni:
(a) "konsum normali tal-enerġija" tfisser il-konsum medju ta' kuljum reġistrat f'perijodu bażi, i.e.:
Produzzjoni domestika ta' karburanti primarji,
u importazzjonijiet,
u kunsinni minn pajjiżi fil-Komunità,
mnaqqsa l-esportazzjonijiet,
mnaqqsa kunsinni lil pajjiżi fil-Komunità,
u jew imnaqqsa varjazzjonijiet fil-ħażniet.
bunkers ta' vapuri fuq il-baħar jingħaddu bħala esporti;
(b) "Prodotti petroliferi- sostitwibbli" tfisser iż-żejt karburanti kollu kkonsmat għall-ġenerazzjoni tal-elettriku u, kif xieraq, f'setturi oħra ta'l-industrija inklużu awto-produċenti kif stmati skond l-artikolu 2(2);
(ċ) "enerġija sostitwibbli" tfisser l-enerġija kollha kkonsmata għall-ġenerazzjoni ta'l-elettriku u, fejn xieraq, f'setturi oħra ta'l-industrija, inklużi awto-produċenti kif stmati skond l-artikolu 2(2).
Artikolu 2
1. L-ammont ta' tnaqqis differenzjali f'prodotti ta' żejt sostitwibbli kif indikat fl-Artikolu 1(2)(a) tad-Deċiżjoni 77/706/KEE m' għandhiex teċċedi l-kapaċitá attwali għas-sostituzzjoni, il-livell ta' liema huwa mwaqqaf skond il-paragarfu 2 hawn taħt, li teżisti meta jqumu diffikultajiet fil-provvediment.
2. Il-grupp imwaqqaf mid-Direttiva 73/238/KEE għandha teżamina kull sena u, f'każ ta' diffikultajiet fil-provvista, fuq bażi ta' informazzjoni mogħtija lill-Kummissjoni mill l-Istati Membri, kalkolata skond l-artikolu 10, il-kapaċità għas-sostituzzjoni fl-Istati Membri tal-prodotti petroliferi definiti bħala li jkopru primarjament rekwiżiti għal żejt karburanti jew ġenerazzjoni ta'l-elettriku, imma wkoll b' konsiderazzjoni għall-possibilitajiet ta' sostituzzjoni ta' żejt karburanti fl-industrija, inklużi awto-produċenti. Wara dan l-eżami, il-Kummissjoni għanda tirreġistra l-possibilitajiet ta' sostituzzjoni hekk imwaqqfa.
Artikolu 3
1. Fejn, skond l-Artikolu 1(1) tad-Deċiżjoni 77/706/KEE, il-Kummissjoni tistabbilixxi mira għat-tnaqqis ta' konsum fil-prodotti petroliferi sa 10 % tal-konsum normali, għandha tikkonsidra partikolarment dawn li ġejjin: - is-sitwazzjoni ġenerali tal-provvista ta' prodotti petroliferi,
- is-sitwazzjoni ta' provvista f'kull Stat Membru
- miżuri meħuda fl-Istati Membri biex jitnaqqas il-konsum,
- dmirijiet internazzjonali ta'l-Istati Membri.
2. Fejn, skond l-artikolu 1(2)(a) tad-Deċiżjoni 77/706/KEE, il-Kummissjoni tipproponi lill-Kunsill għanijiet differenti biex jitnaqqas il-konsum ta' prodotti petroliferi sostitwibbli u mhux sostitwibbli, għandha tikkonsidra l-fatturi elenkati fil-paragrafu 1 u, partikolarment, il-limitazzjonijiet imposti fuq kull Stat Membru mill-possibiltajiet reali ta' sostituzzjoni fil-ġenerazzjoni ta' l-elettriku u, kif xieraq, setturi oħra ta' l-industrija inklużi awto-produċenti kif imwaqqfa skond l-artikolu 2.
3. Fejn, skond l-artikolu 1(2)(b) tad-Deċiżjoni 77/706/KEE, il-Kummissjoni tipproponi lill-Kunsill li l-mira biex jitnaqqas il-konsum għandu jeċċedi l-10 % u jiġi estiż għal forom oħra ta' enerġija, għandha tikkonsidra partikolarment il-fatturi elenkati fil-paragrafu 1 kif ukoll dan li ġej:
- is-siwazzjoni ġenerali tal-proviżjoni ta'l-enerġija,
- id-dewmien mistenni ta' diffikultajiet fil-proviżjoni ta' żejt mhux maħdum u prodotti petroliferi,
- kemm ittieħed diġà mill-ħażniet obbligatorji ta' zejt mhux maħdum u/jew prodotti petroliferi fl-Istati Membri.
Artikolu 4
Fejn jiġi applikat l-Artikolu 1 ta' Deċizjoni Nru 77/706/KEE C l-Istati Membri jistgħu, minfolk irażżnu l-konsum, jieħdu minn dak is-sehem tal-ħażniet tagħhom ta' żejt mhux maħdum u/jew prodotti petroliferi li jeċċedi l-obbligi tagħhom skond id-Direttivi Directives 68/414/KEE u 72/425/KEE.
Artikolu 5
1. Il-kwantitajiet salvati u li għandhom jitqassmu fost l-Istati Membri skond l-artikolu 1(3) ta' Deċiżjoni 77/706/KEE jiġu ikkalkulati billi jiġu applikat r-rati differenti ta' riduzzjoni fil-konsum tal-prodotti petroliferi għal kull Stat Membru kif provdut fl-Artikolu 1(2) tad-Deċiżjoni msemmija.
2. Stat Membru li r-rata ta' tnaqqis fil-konsum tiegħu teċċedi l-medja tal-Komunità għandu jerġa' jalloka kwantità ekwivalenti għad-differenza bejn il-livell tal-konsum li seta' jżomm kieku ġie applikat livell uniformi ta' tnaqqis għall-Komunità kollha u l-konsum tiegħu imnaqqas skond l-artikolu 1(2) tad-Deċizjoni 77/706/KEE.
3. Stat Membru li r-rata ta' tnaqqis fil-konsum tiegħu huwa inqas mill-medja tal-Komunità huwa intitolat li jerġa' jalloka kwantità ekwivalenti għad-differenza bejn il-livell tal-konsum tiegħu imnaqqas skond l-artikolu 1(2) tad-Deċizjoni 77/706/KEE u l-livell ta' konsum li seta' jżomm kieku ġie applikat livell uniformi ta' tnaqqis għall-Komunità kollha u l-konsum tiegħu.
Artikolu 6
1. Spejjeż addizzjonali li setgħu saru fit-tqassim fost l-Istati Membri tal-kwantitajiet imġemmgħin permezz ta' l-applikazzjoni tal-Artikolu 1(3) ta' Deċizjoni Nru 77/706/KEE għandhom jitħallsu mill-partijiet li jibbenefikaw minn tali tqassim. L-evalwazzjoni ta' dawn l-ispejjeż addizzjonali huma fil-kompetenza tal-partijiet involuti.
2. F'każ ta' nuqqas ta' qbil dwar dawn l-ispejjeż addizzjonali, il-Kummissjoni tista' fuq talba ta' l-Istati Membri, tagħmel rakkomandazzjonijiet jew tagħti opinjonijiet lill l-Istati Membri konċernati.
Artikolu 7
1. Il-Kommissjoni tista' tikkonsulta lill-kumpaniji li jissupplixxu lill-Komunità biż-żejt mhux maħdum u prodotti petroliferi biex tikseb informazzjoni ġenerali u, fejn hemm bżonn, assistenza teknika xierqa partikolarment biex tapplika l-Artikolu 1(3) tad-Deċiżjoni 77/706/KEE kif provdut mill-Artikolu 4 tad-Deċiżjoni 78/890/KEE.
2. Il-Kummissjoni għandha tinnotifika lill-Istati Membri dwar id-drittijiet jew dmirjiet tagħhom ta' allokazzjoni skond l-artikolu 1(3) tad-Deċiżjoni 77/706/KEE, u l-Istati Membri għandhom jieħdu passi xierqa.
Artikolu 8
Għandha tinkiseb informazzjoni dwar konsum ta' l-enerġija mqassma skond il-prodotti u setturi ewlenin tal-konsum mir-risposti mibgħuta lill-Kummissjoni mill-Istati Membri skond ir- Regolament (KEE) Nru 1729/76.
Artikolu 9
1. Għandha tinkiseb informazzjoni dwar konsum normali ta' żejt mhux maħdum u prodotti petroliferi mir-risposti mibgħuta lill-Kummissjoni mill-Istati Membri skond l-artikolu 5 tad-Deċiżjoni 78/890/KEE.
2. Fejn hemm diffikultajiet fl-ammonti suppliti ta' żejt mhux maħdum u prodotti petroliferi, il-Kummissjoni tista' titlob li tiġi provduta din l-informazzjoni fil-forma ta' stimi skond proċedura li għandha tistabbilixxi fuq bażi tal-mudelli f'dan l-Anness.
3. Biex tinftiehem aħjar is-sitwazzjoni tal-proviżjoni, partikolarment b'rigward għall-applikazzjoni ta' l-Artikolu 1(3) tad-Deċiżjoni 77/706/KEE, il-Kummissjoni tista', wara li tikkonsulta l-grupp imwaqqaf skond id-Direttiva 73/238/KEE, tistieden lill-Istati Membri biex jipprovdu l-informazzjoni rikjesta fil-paragrafi 1 u 2 imqassma għal kull impriża.
Artikolu 10
1. Skond l-Artikolu 2, l-Istati Membri għandhom, sal-31 ta' Diċembru ta' kull sena, jikkomunikaw lill-Kummissjoni, fuq bażi ta' mudell komuni mwaqqaf minnha, l-informazzjoni meħtieġa biex tistabbilixxi l-possibilitajiet ta' sostituzzjoni kif jeżistu fl-1 t' Ottubru ta' dik is-sena.
2. Meta jiġi applikat l-Artikolu 1 tad-Deċiżjoni Nru 77/706/KEE, l-Istati Membri għandhom jikkomunikaw minnufih lill-Kummissjoni l-informazzjoni meħtieġa biex tistabbilixxi l-possibilitajiet attwali ta' sostituzzjoni kif jeżistu f'dik id-data partikolari.
Artikolu 11
Fejn l-Artikolu 1 tad-Deċiżjoni tal-Kunsill 77/706/KEE l-Istati Membri għandhom jinfurmaw lill-Kummissjoni dwar kull miżura li ttieħdet biex jitnaqqas il-konsum ta' prodotti petroliferi kif tiġi addottata.
Artikolu 12
Malli tirċievi l-informazzjoni miġbura skond l-Artikli 9, 10 u 11 il-Kummissjoni għandha tipprovdi lill-Grupp stabbilit fl-Artikolu 3 ta' Direttiva 73/238/KEE b'taqsira.
Artikolu 13
L-informazzjoni provduta skond din id-Deċiżjoni hija kunfidenzjali. Din id-dispożizzjoni m'għandhiex tipprevjeni d-distribuzzoni ta'l-informazzjoni ġenerali jew taqsiriet li ma jkunux jinsabu fihom dettalji dwar impriżi individwali.
Artikolu 14
Fuq talba ta' l-Istati Membri, il-Kummissjoni, wara li tikkonsulta l-grupp stabbilit mid-Direttiva 73/238/KEE, għandha teżamina problemi li jistgħu jinqalgħu mill-implementazzjoni ta' din id-Deċiżjoni biex tagħmel l-emendi meħtieġa fuq it-test fuq bażi ta' esperjenza fl-imgħoddi jew fid-dawl ta' tibdil sinjifikanti fl-istruttura ta' provisti ta'l-enerġija, notevolment dwar power stations fi Stat Membru wieħed jew aktar.
Artikolu 15
Din id-Deciżjoni hi indirizzata lill l-Istati Membri.
Magħmula fi Brussel, fil-15 ta' Ġunju 1979.